Uppskot til Rammusáttmála

Innandura arkitektur til Albert Hall

millum

Gjaldstovan

Kvíggjartún 1

160 Argir

Føroyar

**og**

[navn á veitara]

[Adressa]

[Postnummar og býur]

[Land]

[eftir hetta “Veitarin”]

Innihald

01. Grundarlag ............................................................................................................... 3

02. Orðagreining ............................................................................................................ 3

03. Veitingin .................................................................................................................. 3

04. Arbeiðstíð og arbeiðsstaður .................................................................................... 4

05. Góðska ..................................................................................................................... 4

06. Tímaprísur ............................................................................................................... 4

07. Tímanýtsla ............................................................................................................... 4

08. Rokning ................................................................................................................... 4

09. Samstarv ................................................................................................................. 4

10. Broytingar í sáttmálanum ....................................................................................... 4

11. Uppsøgn og mishald ............................................................................................... 4

 a. Uppsøgn ........................................................................................................... 4

 b. Mishald ............................................................................................................ 4

12. Trúnaður ................................................................................................................. 4

13. Træta ...................................................................................................................... 4

14. Longd av sáttmála og lokadagur ............................................................................. 4

15. Undirskrift av sáttmála ............................................................................................ 4

# Grundarlag

Sáttmálin fevnir um leiklutin sum innandura arkitektur á Gjaldstovuni, sum heldur til í bygninginum Albert Hall.

# Orðagreining

Við “arbeiðsdag” verður sipað til gerandisdagar frá kl. 08:00 - 16.00.

Við “keypara” verður sipað til Gjaldstovuna.

Við “sáttmála” verður sipað til henda rammusáttmála við øllum tilhoyrandi fylgiskjølum og eftirfylgjandi ískoytum til henda sáttmála.

Við “partar”verður sipað til keyparan og veitaran, í felag “partarnir”.

# Veitingin

Sáttmálin fevnir um leiklutin sum innandura arkitektur í Albert Hall. Gjaldstovan ynskir, at innandura arkitekturin skal finna og hjálpa til við at taka avgerð um:

* Gardinur - tilfar og lit
* Teppi - tilfar og lit
* Klædnagoymslu
* Veggjaprýði
* List
* Stólar - skap og lit
* Ljós
* Gólvklædning
* o.a.

Omanfyrinevndu tænastur viðvíkja hølini í Albert Hall. Hetta fevnir um kantinu, gongd í kantinu, fundarhøli, skrivstovur, inngongd, gongir og trappugongd.

Innandura arkitekturin skal í sambandi við hesa verkætlan:

1. gera eina heildarætlan fyri hølini hvørt sær og samlað fyri øll hølini
2. hjálpa til við at gera útboðstilfar til omanfyrinevndu tænastur fyri øll hølini
3. hjálpa til við eftirmeta innkomnu tilboðini og tilmælini um val av loysnum.

# Arbeiðstíð og arbeiðsstaður

Uppgávan verður loyst í Albert Hall, Kvíggjartún 1, 160 Argir ella á skrivstovuni hjá innandura arkitektinum.

Uppgávan við at fremja nevndu heildarætlan er eyðkend av tøttum innanhýsis samstarvi og dagligari deiling av vitan millum starvsfólk í umsiting og Keyp Landsins.

Tað skal vera møguligt at fáa fatur á innandura arkitektinum umvegis telefon og teldupost í vanligari arbeiðstíð.

# Góðska

Tað verður væntað, at innandura arkitekturin loysir uppgávurnar innan karmar, sum loypandi verða avtalaðir og á einum stigi, sum roknast kann við frá innandura arkitektum við tí bakgrund, útbúgving og royndum, ið innandura arkitekturin hevur, sambært CV og tilvísingum.

# Tímaprísur

Innandura arkitekturin verður tímaløntur fyri sítt arbeiði.

Tímalønin fyri innandura arkitektin er kr. [xxx,xx] kr. íroknað MVG.

Tímalønin er hin sama, uttan mun til um arbeiðið verður framt innan- ella uttanfyri vanliga arbeiðstíð, ella um tímatalið fer uppum avtalaða tímatalið, sum innandura arkitekturin í tilboðnum hevur bundið seg til.

# Tímanýtsla

Innandura arkitekturin skal skráseta dagligu tímanýtsluna og føra loggbók fyri høvuðsuppgávurnar.

Innandura arkitekturin ger upp tímanýtsluna mánaðarliga og sendir keypara hetta saman við loggbókini fyri høvuðsuppgávurnar.

# Rokning

Innandura arkitekturin sendir keypara rokning eina ferð um mánaðin. Skjalfesting fyri tímar í tíðarskeiðinum skal heftast við.

# Samstarv

Partarnir eru samdir um at samstarva á skikkaðan hátt og halda ásetingarnar í hesum sáttmála. Broyttar fyritreytir, sum hava við sær, at annar parturin ikki kann halda sín part av sáttmálanum, skulu boðast hinum partinum frá sum skjótast.

Keyparin hevur skyldu til at tryggja, at leiðsla og starvsfólk við hóskandi førleikum eru við til, at innandura arkitekturin kann loysa uppgávurnar, innandura arkitekturin er settur at loysa.

Keyparin veitir innandura arkitektinum upplýsingar og tilfar, sum eru viðkomandi fyri at loysa uppgávurnar.

Keyparin hevur ábyrgd av at upplýsa viðkomandi pørtum og persónum um leiklutin hjá innandura arkitektinum og tær uppgávur, sum eru avtalaðar.

# Broytingar í sáttmálanum

Allar broytingar til sáttmálan skulu boðast frá innan eina hóskandi freist. Broytingar verða framdar við einum ískoyti til sáttmálan.

Broytingar viðvíkjandi samskiftisupplýsingum hjá veitara (adressur, teldupostadressur, telefonnummur, samskiftispersónar) og annars týðiligar villur í hesum sáttmála, fylgiskjølum v.m., sum til dømis skeivar tilvísingar, kann Gjaldstovan broyta uttan góðkenning frá veitara.

# Uppsøgn og mishald

## Uppsøgn

Keyparin kann siga henda sáttmála upp við at senda skrivliga fráboðan við eini freist uppá 3 mánaðir seinast í einum mánaði.

Veitarin kann siga henda sáttmála upp við at senda skrivliga fráboðan við eini freist uppá 3 mánaðir seinast í einum mánaði.

## Mishald

Um komandi veitarin ikki er mentur at liva upp til krøvini í sáttmálanum í ásettu gildistíð, verður hetta mett sum mishald, ið heimilar keyparanum at siga upp sáttmálan.

# Trúnaður

Gjaldstovan er fevnd av “Løgtingslóg nr. 133 frá 10. juni 1993 um innlit í fyrisitingina”.

Partarnir hava tagnarskyldu um viðurskifti, sum partarnir fáa innlit í hjá hvørjum øðrum umvegis samstarvið eftir hesum sáttmála.

Tagnarskyldan heldur fram eftir, at sáttmálin er farin úr gildi.

# Træta

Træta skal, um møguligt, loysast partarnar í millum við samráðingum.

Trætan skal loysast við dómstólarnar, um partarnir ikki kunnu loysa trætuna við samráðingum.

# Longd av sáttmála og lokadagur

Sáttmálin kemur í gildi sama dag, sáttmálin er undirskrivaður. Sáttmálin fer úr gildi uttan fráboðan 3 ár eftir dagin, sáttmálin varð undirskrivaður.

# Undirskrift av sáttmála

Sáttmálin verður latin úr hondum í tveimum eintøkum, sum øll skulu skrivast undir av báðum pørtum.

Við at skriva undir sáttmálan tryggja partarnir, at persónarnir, sum skriva undir sáttmálan, hava fulltrú til at binda partin, hvørs vegna sáttmálin verður undirskrivaður.

Fyri og vegna [XXXXXXXXXX]: Fyri og vegna veitaran:

Dagfesting: Dagfesting:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Undirskrift Undirskrift